
Tárgyalás módja: nyilvános ülés

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. tv. (továbbiakban: Mötv.) 43. § (3) bekezdése értelmében a Képviselő-testület az alakuló vagy azt követő ülésen megalkotja vagy felülvizsgálja a Szervezeti és Működési Szabályzatáról szóló rendeletét. 

A jelenleg hatályos Szervezeti és Működési Szabályzat felülvizsgálatát nem csak a megváltozott új bizottsági tagok indokolják, hanem az is, hogy a Mötv. az október 12-i választások napján hatályba lépő rendelkezései számos ponton érintik a szabályzat rendelkezéseit. 
Ennek megfelelően az SZMSZ több rendelkezését pontosítani vagy kiegészíteni szükséges, melyek a következők:
4. § (4) bekezdés
Az alakuló ülés kötelező napirendjeinek kiegészítése
10. § 
A határozatképességre vonatkozó rendelkezések pontosítása, a határozatképesség folyamatos figyelemmel kísérésének kötelezettségét elő kell írni a szabályzatban. 
12. § 
A Mötv. 68. § (2) bekezdésében foglaltak figyelembevételével szabályozni szükséges, hogy a polgármester mely, halaszthatatlan ügyekről dönthet a Képviselő-testület két ülése közötti időszakban, a Képviselő-testület utólagos tájékoztatási kötelezettsége mellett. 
36. §
Az interpellációra vonatkozó szabályok pontosítása.
38. §
Rögzíteni kell, hogy a polgármester főállásban tölti be tisztségét. 
39. § 
Az alpolgármesterre vonatkozó szabályokat ki kell egészíteni az alpolgármesteri tisztség társadalmi megbízatásban történő betöltésének rögzítésével.  
41. § 
- A szabályzatban 3 állandó bizottság létrehozása mellett az albizottság létrehozását is deklarálni kell.
- A vagyonnyilatkozatok vizsgálata mellett az összeférhetetlenséggel és méltatlansággal kapcsolatos feladatokat is a Pénzügyi, Ügyrendi és Városfejlesztési Bizottság hatáskörébe szükséges utalni. 

A szabályzat 1., 2.,3., mellékletét 2., 3., függelékét módosítani szükséges, különös tekintettel a bizottságok feladat- és hatáskörére, az átruházott hatáskörök felülvizsgálatára, a képviselők és bizottsági tagok személyének változására. 
Kérem a Tisztelt Képviselő-testületet, hogy az alábbi határozati javaslat elfogadásával a Szervezeti és Működési Szabályzat felülvizsgálatát végezze el. 

Határozati javaslat:
………/2014.(……) Ö. határozat

Martfű Város Önkormányzatának Képviselő-testülete megtárgyalta a Szervezeti és Működési Szabályzatának felülvizsgálatára vonatkozó előterjesztést, melyet jóváhagyólag elfogad.
A Szervezeti és Működési Szabályzat módosítására vonatkozó rendeleté-tervezetet a Képviselő-testület soron következő ülésére be kell terjeszteni. 
Határidő: 2014. november 30. 
Felelős: Pénzügyi, Ügyrendi és Városfejlesztési Bizottság elnöke
Erről értesülnek:
1. JNSZ Megyei Kormányhivatal Szolnok
2. Valamennyi képviselő helyben
3. Pénzügyi, Ügyrendi és Városfejlesztési Bizottság elnöke
4. Irattár

Martfű, 2014. október 22.



Dr. Papp Antal 
polgármester

